钦定古今图书集成/明伦汇编/官常典/第650卷 > 范永龄
## 钦定古今图书集成/明伦汇编/官常典/第650卷 > 范永龄

按《靖江县志》：“永龄，字德征，以贡荐授浙江新城令。先
是，新城有巨镛悬而不鸣，邑谶云：‘若要寺钟鸣，须应
邑令清’。永龄至而钟鸣。后筑城，掘得古碣，文云：‘城当
七百年后，邑令范永龄造之。纪年以唐，适符其券。邑
故多虎，至是屏迹，枯竹枯柏俱重生。盖其居官仁恕
为质，而立法详尽，足垂经久，平反冤狱，多出人意表’。”
又尝被委均田富阳，适迁荣藩审理上，固留卒业，田
赖以均，豪强敛戢，流民之徙业以万计。既事荣藩，日
引古礼，定世子婚，手笔经传，讲论不倦。寻致仕归。